                      højesterets kendelse
                        afsagt torsdag den 14. februar 2019
sag 111/2018
anklagemyndigheden
mod
t
(advokat kim bagge)
i tidligere instanser er afsagt kendelse af retten i glostrup den 7. marts 2018 og af østre
landsrets 1. afdeling den 9. april 2018.
i påkendelsen har deltaget tre dommere: thomas rørdam, hanne schmidt og lars hjortnæs.
påstande
t har nedlagt påstand om, at retten i glostrups kendelse af 7. marts 2018 stadfæstes.
anklagemyndigheden har nedlagt påstand om stadfæstelse af østre landsrets kendelse af 9.
april 2018.
sagsfremstilling
den 5. november 2017 kl. 21.00 standsede politiet i en visitationszone en bil, hvori fire per-
soner med tilknytning til rockerklubben bandidos mc befandt sig. de fire personer var iført
skudsikre veste, og føreren af bilen, t, var endvidere i besiddelse af en kniv.
t har oplyst, at han er medlem af bandidos.
i københavns vestegns politis anmeldelsesrapport af 5. november 2017 anføres bl.a.:
                                                - 2 -
       ”per, blev bragt til standsning i forbindelse med færdselsuheld efter eftersættelse under
       ad journr. i krydset tårnvej/lucernevej i rødovre kommune. fire personer truffet i kø-
       retøjet, der alle blev anholdt på stedet.
       alle fire personer blev visiteret på stedet.
       per, fører af køretøjet, t, var iført mørk jakke med lynlås. under denne jakke var per
       iført en skudsikker vest af mærket elmon.
       …
       t blev i samme forbindelse fundet i besiddelse af 1 stk. kniv. sag særskilt oprettet under
       journr. 0700-84180-00159-17
       …
       indsatsleder, pa …, besluttede at den skudsikre vest skulle beslaglægges på øjemedets
       forspildelse. baggrunden herfor var, at sagens personer, jf. politiets systemer har
       tilknytning til bandidos, sammenholdt med det høje konfliktniveau mellem
       satudarah og bandidos, hvor der ifølge, nec’s konfliktvurdering af 31. oktober 2017,
       har været anvendt skydevåben. det befrygtes desuden, at den skudsikre vest vil blive
       brugt ved en strafbar handling af personfarlig karakter.
       på den baggrund blev sagens personer gjort bekendt med, at politiet ville beslag-
       lægge deres skudsikre veste efter straffelovens § 77 a. de blev i samme forbindelse
       gjort bekendt med muligheden for, at få beslaglæggelsen forelagt retten inden for 24 ti-
       mer. dette ønskede de ikke.”
t protesterede den 6. november 2017 telefonisk over beslaglæggelsen, som blev indbragt for
retten samme dag.
nationalt efterforskningscenter (nec) har den 31. oktober 2017 udarbejdet en konfliktvurde-
ring til brug for behandlingen af sager om afskæring af prøveløsladelse eller udgang. af vur-
deringen fremgår bl.a.:
       ”som led i den systematiske, politimæssige monitering af grupper og netværk, der begår
       alvorlig og organiseret kriminalitet, opretholder nationalt efterforskningscenter (nec)
       et nationalt overblik over situationen og kriminalitetsudviklingen i rocker- og bandemil-
       jøet. i den forbindelse moniteres og analyseres konfliktsituationen i miljøet løbende ud
       fra indsamlede og validerede efterretninger og oplysninger fra konkrete efterforsknin-
       ger.
       på baggrund af denne konfliktmonitering er det nec’s vurdering, at der aktuelt verserer
       en voldelig konflikt mellem på den ene side satudarah mc mod på den anden side ban-
       didos mc, jf. straffelovens § 38, stk. 5, og § 41, stk. 3, samt straffuldbyrdelseslovens §
       46, stk. 3.
                                              - 3 -
     konflikten har inden for de seneste tre måneder givet sig udslag i mindst én hændelse,
     der kan karakteriseres som voldelig, og som havde et voldeligt præg, der som minimum
     kan karakteriseres som kvalificeret vold, jf. straffelovens § 245.
     det er desuden nec’s vurdering, at satudarah mc og bandidos mc som led i konflik-
     ten har anvendt skydevåben eller våben eller eksplosivstoffer, som på grund af deres
     særdeles farlige karakter er egnet til at forvolde betydelig skade, eller har begået brand-
     stiftelse omfattet af straffelovens § 180.
     nec vurderer endvidere, at satudarah mc har stået bag en eller flere voldelige hændel-
     ser af denne karakter, som er rettet mod bandidos mc, og at bandidos mc tilsvarende
     har stået bag en eller flere voldelige hændelser af denne karakter, som er rettet mod
     satudarah mc. nec vurderer herudover, at hændelserne har fundet sted som led i kon-
     flikten mellem disse grupperinger. nec vurderer bl.a. på denne baggrund, at der aktuelt
     består en risiko for yderligere lignende voldelige hændelser.
     …”
københavns vestegns politi, efterretnings- og analyseenheden (eae), har endvidere den 13.
november 2017 udarbejdet en vurdering af en aktuel konflikt mellem rockergrupperne bandi-
dos og satadurah, hvori er anført bl.a.:
     ”på baggrund af den kontinuerlige og systematiske indsamling af informationer i rela-
     tion til rocker- og bandemiljøet er det eae’s vurdering, at der verserer en voldelig kon-
     flikt mellem rockergrupperingerne bandidos ms og satudarah mc. det er vurderingen,
     at konflikten har sin start d. 27. oktober 2017 under et boksestævne i herlev hallen,
     hvor der opstod slagsmål blandt tilskuerne, hvorunder 2 medlemmer af bandidos mc
     blev stukket med kniv med skade på legeme til følge.
     …
     det er eae’s vurdering, at der er tale om eskalerende konflikt, hvor fremtidige hændel-
     ser vil blive gengældt af modparten, og at disse hændelser vil have et voldeligt præg,
     hvorunder der meget sandsynligt vil blive anvendt skydevåben, stik- og slagvåben.
     det er ligeledes eae’s vurdering, at fremtidige hændelser ikke vil være begrænset til et
     geografisk afgrænset område, men vil blive udført på lokaliteter, hvorunder konfliktens
     parter kan træffes. herunder private boliger, erhvervs interesser og lokaliteter, der fun-
     gerer som mødested fx klubhuse.
     ...
     det er eae’s vurdering, at grupperingerne i forbindelse med udførelsen af angreb mod
     en anden gruppering anvender skydevåben, slag- og stikvåben herunder baseballbat,
     hamre og økser, og at de desuden er udstyret med skudsikre veste samt walkie talkies.
     det er en vurdering, som er baseret på erfaringer fra tidligere konflikter i rocker-
     /bandemiljøet samt observationer i den nuværende konflikt.
     …
                                                - 4 -
       de mange hændelser har fundet sted i forskellige områder fordelt på sjælland og lol-
       land falster. hændelserne har endvidere fundet sted såvel i det offentlige rum som på
       privat bopæl, hvor de pågældendes familiemedlemmer har været tilstede.
       herudover har politiet siden den 27. oktober 2017 registreret stigende aktivitet i gruppe-
       ringerne, ligesom politiet i forbindelse med politiforretninger i relation til den verseren-
       de konflikt, har fundet våben og ammunition, herunder skydevåben, knive, økser, en to-
       tenschlæger, en molotovcocktail mv.
       endvidere er medlemmer af begge grupperinger siden episoden den 27. oktober 2017,
       set iført skudsikre veste, ligesom de på offentlige steder forsamles i større grupper.
       …”
notatet af 13. november 2017 indeholder endvidere en liste over udvalgte hændelser i perio-
den 29. oktober - 8. november 2017, som politiet betragter som omfattet af bandekonflikten.
de konkrete angreb, som fremgår af listen, var rettet mod bandidos. det fremgår samtidig af
listen, at politiet i den relevante periode har fundet bl.a. våben og skudsikre veste hos med-
lemmer af bandidos.
t har under sagen for byretten forklaret bl.a.:
       ”han havde vesten på, fordi han befandt sig i en visitationszone, og at det derfor kunne
       være et farligt sted at færdes. han bar alene vesten for at beskytte sig selv. han og de 3
       andre i bilen havde ikke aftalt at tage veste på. det er rigtigt, at de alle har tilknytning til
       bandidos. han havde selv købt vesten i københavn. de var på vej hjem til ham for at
       spille playstation, og han havde lige hentet …. han havde ikke været udsat for noget,
       der konkret gjorde, at han var i fare den pågældende dag.”
ved kendelse af 7. marts 2018 bestemte retten i glostrup, at beslaglæggelsen af ts skudsikre
vest skulle ophæves. begrundelsen lyder bl.a.:
       ”anklagemyndigheden har oplyst, at t ikke er mistænkt for en lovovertrædelse i
       anledning af den konkrete beslaglæggelse.
       anklagemyndigheden har ikke oplyst om andre aktuelle efterforskninger, men har hen-
       vist til, at baggrunden for beslaglæggelsen er, at den skudsikre vest befrygtes anvendt til
       en alvorlig strafbar handling i tilknytning til den aktuelle konflikt mellem bandidos og
       andre bander.
                                                - 5 -
       da beslaglæggelsen af den skudsikre vest således ikke er sket eller ønskes opretholdt
       som led i efterforskningen af en lovovertrædelse, finder retten, at betingelserne for at fo-
       retage beslaglæggelse i medfør af retsplejelovens § 803, stk. 1, 1. pkt., ikke er opfyldt.
       ...”
københavns vestegns politi kærede den 7. marts 2018 byrettens kendelse. ved kendelse af 9.
april 2018 godkendte og opretholdt landsretten beslaglæggelsen. begrundelsen herfor lød
bl.a.:
       ”…
       det fremgår af rigspolitiets nationale efterforskningscenters notat af 31. oktober 2017
       og københavns vestegns politis efterretnings- og analyseenheds notat af 13. november
       2017, at der som følge af et slagsmål i forbindelse med et boksestævne den 27. oktober
       2017 var opstået en konflikt mellem bandidos og satudarah, hvilket havde medført en
       række voldelige episoder. det fremgår af københavns vestegns politis efterretnings-
       og analyseenheds notat af 13. november 2017, at medlemmer af begge grupperinger si-
       den episoden den 27. oktober 2017 var set iført skudsikre veste, ligesom de på offentli-
       ge steder forsamlede sig i større grupper. i notatet er endvidere beskrevet en række vol-
       delige episoder, som fandt sted efter den 27. oktober 2017.
       efter retsplejelovens § 803, stk. 1, 1. pkt., kan genstande, som en person, der ikke er
       mistænkt, har rådighed over, beslaglægges som led i efterforskningen af en lovovertræ-
       delse, der er undergivet offentlig påtale, hvis der er grund til at antage, at genstanden
       kan tjene som bevis, bør konfiskeres eller ved lovovertrædelsen er fravendt nogen, som
       kan kræve den tilbage.
       det fremgår af politiets anmeldelsesrapport, at beslaglæggelsen var begrundet med ts
       og de tre andre personers tilknytning til bandidos, som på daværende tidspunkt var i
       konflikt med satudarah, og at der under konflikten havde været anvendt skydevåben.
       landsretten lægger herefter til grund, at beslaglæggelsen skete som led i
       efterforskningen af konflikten mellem bandidos og satudarah og de voldelige episoder,
       som konflikten havde medført.
       landsretten finder, at der efter retsplejelovens § 803, stk. 1, 1. pkt., var grundlag for an-
       tage, at ts skudsikre vest burde konfiskeres, idet vesten efter sin beskaffenhed i
       forbindelse med oplysningerne om konflikten mellem bandidos og satudarah og
       omstændighederne, hvorunder beslaglæggelsen fandt sted, måtte antages at ville blive
       brugt ved en strafbar handling, og idet beslaglæggelsen var påkrævet for at forebygge en
       strafbar handling, jf. straffelovens § 77 a, 1. pkt.
       landsretten ændrer herefter byrettens kendelse, således at beslaglæggelsen godkendes
       og opretholdes.
                                                - 6 -
        på baggrund af de omstændigheder, hvorunder politiet traf t iført den skudsikre vest,
        ville formålet med beslaglæggelsen være forspildt, hvis politiet skulle have afventet en
        retskendelse inden beslaglæggelse, jf. retsplejelovens § 806, stk. 4.”
procesbevillingsnævnet har den 14. juni 2018 meddelt t tilladelse til at kære østre landsrets
kendelse til højesteret.
anbringender
t har anført navnlig, at en skudsikker vest er en lovlig genstand, der har en rent defensiv
karakter. som følge af de angreb, der havde været på bandidos, er det en forståelig reaktion,
at personer med relation til bandidos søger at beskytte sig selv. politiets beslaglæggelse af
skudsikre veste fremstår som en bevidst strategi, hvor man søger systematisk at fratage
medlemmerne af bandidos deres skudsikre veste, hvorved deres liv og helbred udsættes for
fare. vestens beskaffenhed som en defensiv beskyttelsesgenstand sammenholdt med en verse-
rende konflikt i bandemiljøet er ikke i sig selv en tilstrækkelig begrundelse for konfiskation,
jf. straffelovens § 77 a. beslaglæggelse og konfiskation må kræve en mere konkretiseret frygt
for en strafbar handling fra den person, som bærer vesten, og en sådan frygt forelå ikke i for-
hold til ham. anklagemyndigheden har endvidere ikke godtgjort, hvordan den beslaglagte
vest kan antages at ville kunne tjene som bevis, og betingelserne for beslaglæggelse med hen-
blik på sikring af bevis er dermed ikke opfyldt, jf. retsplejelovens § 803.
anklagemyndigheden har anført navnlig, at betingelserne i retsplejelovens § 803, stk. 1, 1.
pkt., for beslaglæggelse af den skudsikre vest og for at konfiskere vesten i medfør af straffe-
lovens § 77 a er opfyldt. der var grund til at antage, at den skudsikre vest efter sin beskaffen-
hed i forbindelse med oplysningerne om konflikten mellem bandidos og satudarah og om-
stændighederne, hvorunder den blev beslaglagt, måtte antages at ville blive brugt ved en
strafbar handling, hvorfor konfiskationen måtte anses for påkrævet for at forebygge en straf-
bar handling, jf. straffelovens § 77 a, stk. 1. der kan ikke i forbindelse med beslaglæggelse
med henblik på konfiskation stilles krav om, at det beslaglagte skal kunne sættes i forbindelse
med en bestemt sag. det forhold, at en person bærer en skudsikker vest for at beskytte sig
selv, tyder på, at vedkommende er beredt på en konflikt med anvendelse af skydevåben mv.
eller regner med at kunne møde modstandere, som er i besiddelse af skydevåben mv. beslag-
læggelse af den skudsikre vest med henblik på konfiskation var et proportionalt indgreb.
                                                - 7 -
højesterets begrundelse og resultat
sagen angår, om politiets beslaglæggelse af ts skudsikre vest skal godkendes og opretholdes.
den skudsikre vest blev beslaglagt, efter at politiet i en visitationszone havde standset en bil,
som t var fører af. t og tre passagerer i bilen var alle tilknyttet rockergruppen bandidos mc,
og de var alle iført skudsikre veste. t var endvidere i besiddelse af en kniv.
ifølge anmeldelsesrapporten af 5. november 2017 beslaglagde politiet de skudsikre veste med
henblik på konfiskation.
højesteret lægger efter sagens oplysninger til grund, at der i efteråret 2017 verserede en vol-
delig konflikt mellem de to rockergrupperinger satudarah mc og bandidos mc, hvor der ved
flere personangreb var anvendt skyde-, stik- og slagvåben, og hvor angreb fra den ene part
måtte forventes at blive gengældt af modparten.
efter retsplejelovens § 803, stk. 1, 1. pkt., kan genstande beslaglægges som led i efterforsk-
ningen af en lovovertrædelse, der er undergivet offentlig påtale, bl.a. hvis der er grund til at
antage, at genstanden bør konfiskeres.
efter straffelovens § 77 a, 1. pkt., kan genstande, som på grund af deres beskaffenhed i for-
bindelse med andre foreliggende omstændigheder må befrygtes at blive brugt ved en strafbar
handling, konfiskeres, for så vidt det må anses for påkrævet for at forebygge den strafbare
handling.
højesteret finder, at beslaglæggelsen af den skudsikre vest havde efterforskningsmæssig be-
tydning og et politimæssigt formål. højesteret finder endvidere, at betingelserne i straffelo-
vens § 77 a for konfiskation af vesten er opfyldt og lægger herved vægt på ts tilknytning til
den ene af de to grupperinger, der var involveret i en voldelig konflikt med brug af skyde-,
stik- og slagvåben med risiko for gengældelsesaktioner, samt at det forhold, at t og de øvrige
passagerer i bilen var iført skudsikre veste og t var i besiddelse af en kniv, var egnet til at
medvirke til optrapning af konflikten og dermed til at øge faren for alvorlige strafbare
handlinger.
                                             - 8 -
højesteret tiltræder af de grunde, som landsretten har anført, at formålet med beslaglæggelsen
ville være forspildt, hvis beslaglæggelsen skulle have afventet en retskendelse, jf. retsplejelo-
vens § 806, stk. 4.
herefter tiltræder højesteret, at beslaglæggelsen med henblik på konfiskation godkendes og
opretholdes og stadfæster derfor landsrettens kendelse.
                                       thi bestemmes:
landsrettens kendelse stadfæstes.
